CELEX: 62015CN0046
Language: hr
Date: 2015-02-05 00:00:00
Title: Predmet C-46/15: Zahtjev za prethodnu odluku koji je 5. veljače 2015. uputio Tribunal Central Administrativo Sul (Portugal) – Ambiente e Sistemas de Informação Geográfica Lda (Ambisig) protiv AICP-a – Associação de Industriais do Concelho de Pombal

4.5.2015   
            
            
               HR
            
            
               Službeni list Europske unije
            
            
               C 146/14
            
         Zahtjev za prethodnu odluku koji je 5. veljače 2015. uputio Tribunal Central Administrativo Sul (Portugal) – Ambiente e Sistemas de Informação Geográfica Lda (Ambisig) protiv AICP-a – Associação de Industriais do Concelho de Pombal
   (Predmet C-46/15)
   (2015/C 146/21)
   Jezik postupka: portugalski
   
      Sud koji je uputio zahtjev
   
   Tribunal Central Administrativo Sul
   
      Stranke glavnog postupka
   
   
      Tužitelj: Ambiente e Sistemas de Informação Geográfica Lda (Ambisig)
   
      Tuženik: AICP – Associação de Industriais do Concelho de Pombal
   
      Druga stranka: Indice – ICT & Management, Lda
   
      Prethodna pitanja
   
   
               1.
            
            
               S obzirom na to da portugalsko zakonodavstvo ne uređuje područje sadržano u članku 48. stavku 2. točki (a) alineji 2. Direktive 2004/18/EZ (1) Europskog parlamenta i Vijeća od 31. ožujka 2004., je li ta odredba izravno primjenjiva u portugalskom pravnom poretku tako da pojedincima dodjeljuje pravo na koje se oni mogu pozivati protiv javnih naručitelja?
            
         
               2.
            
            
               Treba li odredbu iz članka 48. stavka 2. točke (a) podtočke ii. alineje 2. Direktive 2004/18/EZ tumačiti u smislu da se protivi primjeni pravila koje je utvrdio javni naručitelj kojima se gospodarskom subjektu ne dopušta dokazivanje pružanja usluga izjavom koju je potpisao taj isti subjekt, osim ako dokaže nemogućnost ili ozbiljnu poteškoću za dobivanje izjave od privatnog kupca?
            
         
               3.
            
            
               Treba li odredbu iz članka 48. stavka 2. točke (a) podtočke ii. alineje 2. Direktive 2004/18/EZ tumačiti u smislu da se protivi primjeni pravila koje je utvrdio javni naručitelj, a koja pod prijetnjom isključenja zahtijevaju da izjava privatnog kupca sadrži potvrdu koju je potpisao javni bilježnik, odvjetnik ili drugo ovlašteno tijelo?
            
         
      (1)  Direktiva 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama, SL L 134, str. 114.; SL, posebno izdanje na hrvatskom jeziku, poglavlje 6., svezak 1., str. 156.